חוק המטה לביטחון לאומי

{{ח:התחלה}}
{{ח:כותרת|חוק המטה לביטחון לאומי, התשס״ח–2008}}

{{ח:פתיח-התחלה}}
{{ח:מאגר|2000358}} {{ח:תיבה|ס״ח תשס״ח, 833|חוק המטה לביטחון לאומי|https://fs.knesset.gov.il/17/law/17_lsr_300842.pdf}}; {{ח:תיבה|תשע״ו, 1223|חוק להסדרת הביטחון בגופים ציבוריים (הוראת שעה)|https://fs.knesset.gov.il/20/law/20_lsr_349197.pdf}}; {{ח:תיבה|תשע״ט, 86|חוק להסדרת הבטחון בגופים ציבוריים (הוראת שעה) (תיקון)|https://fs.knesset.gov.il/20/law/20_lsr_528208.pdf}}; {{ח:תיבה|תשפ״ה, 661|חוק אסטרטגיית הביטחון הלאומי|https://fs.knesset.gov.il/25/law/25_lsr_7211235.pdf}}.
{{ח:סוגר}}
{{ח:מפריד}}

{{ח:סעיף|1|המטה לביטחון לאומי}}
{{ח:תת|(א)}} לממשלה יהיה מטה לביטחון לאומי שיפעל במשרד ראש הממשלה בירושלים.
{{ח:תת|(ב)}} המטה לביטחון לאומי ישמש גוף המטה לראש הממשלה ולממשלה בענייני החוץ והביטחון של מדינת ישראל.
{{ח:תת|(ג)}} ראש הממשלה יפעיל את המטה לביטחון לאומי וינחה אותו.

{{ח:סעיף|2|תפקידי המטה לביטחון לאומי|תיקון: תשפ״ה}}
{{ח:תת|(א)}} אלה תפקידי המטה לביטחון לאומי:
{{ח:תתת|(1)}} לרכז את עבודת המטה של הממשלה, של ועדת השרים לענייני ביטחון לאומי ושל כל ועדת שרים אחרת, בענייני החוץ והביטחון;
{{ח:תתת|(2)}} להכין את דיוני הממשלה וועדותיה כאמור בפסקה (1), להציג את החלופות לגבי נושאי הדיון, נוסף על הצגתן על ידי הגופים הנוגעים בדבר, את ההבדלים בין החלופות ואת משמעותם, כפי שנבחנו על ידיו, וכן את המלצתו המנומקת לחלופה הנבחרת;
{{ח:תתת|(3)}} לעקוב אחר ביצוע החלטות הממשלה וועדותיה כאמור בפסקה (1) ולדווח על יישומן לראש הממשלה;
{{ח:תתת|(4)}} להציע לראש הממשלה סדר יום ונושאים לדיון לוועדת השרים לענייני ביטחון לאומי, ולכל ועדת שרים אחרת או הרכב שרים אחר בענייני החוץ והביטחון, ולהמליץ על זימון המשתתפים ועל דרג המוזמנים, לדיוניהן;
{{ח:תתת|(5)}} להיות אחראי מטעם ראש הממשלה על עבודת המטה הבין־ארגונית והבין־משרדית בענייני החוץ והביטחון, להציג לפניו את החלופות בתחום, את ההבדלים ביניהן ואת משמעותם, כפי שנבחנו על ידיו, ואת המלצתו לראש הממשלה על מדיניות בעניינים אלה, וכן להציג לממשלה את האמור, לפי החלטת ראש הממשלה;
{{ח:תתת|(5א)}} לגבש את הצעת האסטרטגיה המדינית־ביטחונית, כמשמעותה {{ח:חיצוני|חוק אסטרטגיית הביטחון הלאומי|בחוק אסטרטגיית הביטחון הלאומי, התשפ״ה–2025}};
{{ח:תתת|(6)}} להכין ולהגיש לוועדת השרים לענייני ביטחון לאומי, אחת לשנה לפחות, הערכה שנתית של המצב המדיני־ביטחוני בהתייחס לאסטרטגיה המדינית־ביטחונית, שאושרה לפי {{ח:חיצוני|חוק אסטרטגיית הביטחון הלאומי|חוק אסטרטגיית הביטחון הלאומי, התשפ״ה–2025}}, וכן להכין הערכות מצב לגבי עניינים המשיקים להן, לרבות חוות דעת וניתוח בתחומי המודיעין השונים, לפי הצורך ובאישור ראש הממשלה; הערכות מצב כאמור וכן הערכות מטעם הגופים הביטחוניים שראש הממשלה ממונה עליהם, צבא הגנה לישראל, משרד הביטחון, משרד החוץ והמשרד לביטחון הפנים, יוגשו לראש הממשלה ויידונו בוועדת השרים לענייני ביטחון לאומי, לפחות אחת לשנה, באופן האמור בפסקה (2);
{{ח:תתת|(7)}} להכין את עבודת המטה בעבור ראש הממשלה לקראת הדיונים בתקציב הביטחון, וכן כל סעיף תקציב אחר ששר הביטחון, או מי שהוא מינהו לכך, ממונה עליו, בתקציב ששר החוץ ממונה עליו ובתקציב הגופים הביטחוניים שראש הממשלה ממונה עליהם, לרבות גיבוש חלופות, על פי סדרי עדיפות מנומקים בראיה כוללת; בחוק זה –
{{ח:תתת|סוג=הגדרה}} ”חוק יסודות התקציב“ – {{ח:חיצוני|חוק יסודות התקציב|חוק יסודות התקציב, התשמ״ה–1985}};
{{ח:תתת|סוג=הגדרה}} ”סעיף תקציב“ – כהגדרתו בחוק תקציב שנתי, כמשמעותו {{ח:חיצוני|חוק יסודות התקציב|בחוק יסודות התקציב}};
{{ח:תתת|סוג=הגדרה}} ”תקציב הביטחון“ – כמשמעותו {{ח:חיצוני|חוק יסודות התקציב#פרק ג|בפרק ג׳ לחוק יסודות התקציב}};
{{ח:תתת|(8)}} להפעיל את המרכז לניהול משברים לאומיים במשרד ראש הממשלה;
{{ח:תתת|(9)}} לבחון את תפיסת הביטחון של מדינת ישראל ולהציע לה עדכונים;
{{ח:תתת|(10)}} לבחון מיזמים ביטחוניים בעלי חשיבות בתחום המדיני־ביטחוני ולהציג את עמדתו לפני הממשלה, ועדת השרים לענייני ביטחון לאומי או כל גוף אחר שיחליט עליו ראש הממשלה, לרבות גיבוש חלופות על פי סדרי עדיפות מנומקים בראיה כוללת, אלא אם כן הורה ראש הממשלה אחרת;
{{ח:תתת|(11)}} לבצע כל תפקיד מטה אחר בענייני החוץ והביטחון ובתחום אחר שקבע ראש הממשלה.
{{ח:תת|(ב)}} לשם מילוי תפקידיו כאמור {{ח:פנימי|סעיף 2|בסעיף 2}} רשאי ראש המטה לביטחון לאומי לקיים דיונים שאליהם יוזמנו נציגי הגופים הביטחוניים שראש הממשלה ממונה עליהם, צבא הגנה לישראל, משטרת ישראל ומשרדי הממשלה הנוגעים בדבר, בדרג שעליו יחליט ראש המטה לביטחון לאומי; מי שהוזמן כאמור, חייב להתייצב לדיון, אלא אם כן שוכנע ראש המטה כי הדבר אינו אפשרי בנסיבות העניין.

{{ח:סעיף|3|מינוי ראש המטה לביטחון לאומי}}
{{ח:תת|(א)}} ראש המטה לביטחון לאומי ימונה בידי ראש הממשלה באישור הממשלה; על המינוי האמור לא תחול חובת המכרז לפי {{ח:חיצוני|חוק שירות המדינה (מינויים)#סעיף 19|סעיף 19 לחוק שירות המדינה (מינויים), התשי״ט–1959}} (להלן – חוק המינויים).
{{ח:תת|(ב)}} כשיר לכהן כראש המטה לביטחון לאומי מי שמתקיימים בו כל אלה:
{{ח:תתת|(1)}} הוא אזרח ישראלי בשבע השנים שקדמו למינויו ותושב ישראל, ואינו בעל אזרחות נוספת שאינה ישראלית;
{{ח:תתת|(2)}} הוא בעל מומחיות, רקע וניסיון בתחומים הנוגעים לענייני החוץ והביטחון של מדינת ישראל;
{{ח:תתת|(3)}} הוא לא הורשע בעבירה שמפאת מהותה, חומרתה או נסיבותיה אין הוא ראוי לשמש כראש המטה לביטחון לאומי;
{{ח:תתת|(4)}} לא תלוי ועומד נגדו כתב אישום בעבירה שלדעת היועץ המשפטי לממשלה מפאת מהותה, חומרתה או נסיבותיה של העבירה אין הוא ראוי לשמש כראש המטה לביטחון לאומי.
{{ח:תת|(ג)}} ראש המטה לביטחון לאומי יהיה כפוף לראש הממשלה, וישמש היועץ לביטחון לאומי.

{{ח:סעיף|4|הפסקת כהונה של ראש המטה לביטחון לאומי}}
{{ח:ת}} כהונתו של ראש המטה לביטחון לאומי תפקע באחת מאלה:
{{ח:תת|(1)}} הוא הודיע לממשלה בכתב על סיום כהונתו;
{{ח:תת|(2)}} הממשלה החליטה, על פי המלצת ראש הממשלה, כי נבצר ממנו, דרך קבע, למלא את תפקידו;
{{ח:תת|(3)}} ראש הממשלה הודיע לראש המטה לביטחון לאומי כי החליט לבטל את מינויו; הודעה כאמור תימסר לממשלה;
{{ח:תת|(4)}} הוגש נגדו כתב אישום בשל עבירה שלדעת היועץ המשפטי לממשלה מפאת מהותה, חומרתה או נסיבותיה של העבירה אין הוא ראוי לשמש כראש המטה לביטחון לאומי.

{{ח:סעיף|5|המשנה לראש המטה לביטחון לאומי}}
{{ח:תת|(א)}} ראש הממשלה, בהמלצת ראש המטה לביטחון לאומי ובאישור הממשלה, ימנה משנה לראש המטה לביטחון לאומי; על המינוי האמור לא תחול חובת המכרז לפי {{ח:חיצוני|חוק שירות המדינה (מינויים)|חוק המינויים}}.
{{ח:תת|(ב)}} כשיר לכהן כמשנה לראש המטה לביטחון לאומי מי שהוא אזרח ישראלי ותושב ישראל; כן יחולו על תנאי כשירותו של המשנה לראש המטה לביטחון לאומי הוראות {{ח:פנימי|סעיף 3|סעיף 3(ב)(2) עד (4)}}, בשינויים המחויבים.
{{ח:תת|(ג)}} המשנה לראש המטה לביטחון לאומי יהיה כפוף לראש המטה לביטחון לאומי וישמש ממלא מקומו.
{{ח:תת|(ד)}} תקופת כהונתו של המשנה לראש המטה לביטחון לאומי תהיה חמש שנים ויהיה ניתן להאריכה בתקופות נוספות ובלבד שלא יכהן יותר מעשר שנים.
{{ח:תת|(ה)}} על פקיעת כהונתו של המשנה לראש המטה לביטחון לאומי יחולו הוראות {{ח:פנימי|סעיף 4|סעיף 4(1), (2) ו־(4)}}, בשינויים המחויבים; כן תפקע כהונתו של המשנה לראש המטה לביטחון לאומי אם ראש הממשלה, בהמלצת ראש המטה לביטחון לאומי, הודיע לו כי החליט לבטל את מינויו.

{{ח:סעיף|6|העברת מידע|תיקון: תשע״ו, תשע״ט}}
{{ח:תת|(א)}} כל מידע בענייני החוץ והביטחון המועבר לעיונו של ראש הממשלה יועבר על ידי הגורם שהעביר את המידע גם לעיונו של ראש המטה לביטחון לאומי.
{{ח:תת|(ב)|(1)}} ראש המטה לביטחון לאומי או מי שהוא הסמיך לכך מבין עובדי המטה לביטחון לאומי רשאי לדרוש ממשרדי הממשלה ומיחידות הסמך שלהם, מצבא הגנה לישראל, מהגופים הביטחוניים שראש הממשלה ממונה עליהם וממשטרת ישראל, מידע, מסמכים ודוחות (בסעיף קטן זה – מידע), שבתחום סמכותו של אותו משרד או גוף, הדרושים לו למילוי תפקידו במטה לביטחון לאומי.
{{ח:תתת|(2)}} מי שנדרש למסור מידע כאמור בפסקה (1), ימסור למטה לביטחון לאומי את המידע המלא בלא דיחוי; בהעדר הסכמה על מסירת המידע כאמור, תובא המחלוקת להכרעתו של ראש הממשלה; לא הסכימה משטרת ישראל למסור את המידע לפי דרישה כאמור בפסקה (1), בנימוק כי המידע נוגע לעניין המצוי בחקירה פלילית, יכריע במחלוקת ראש הממשלה לאחר שהיועץ המשפטי לממשלה הביא לפניו את חוות דעתו בעניין.
{{ח:תתת|(3)}} מידע כאמור בפסקה (2) יימסר למטה לביטחון לאומי ויישמר בו בהתאם לתנאים ולסידורי ביטחון שייקבעו בהסכמת הקצין המוסמך כהגדרתו {{ח:חיצוני|חוק להסדרת הביטחון בגופים ציבוריים|בחוק להסדרת הביטחון בגופים ציבוריים, התשנ״ח–1998}}, או כמשמעותו {{ח:חיצוני|חוק להסדרת הביטחון בגופים ציבוריים#סעיף 21|בסעיפים 21}}, {{ח:חיצוני|חוק להסדרת הביטחון בגופים ציבוריים#סעיף 21א|21א}} {{ח:חיצוני|חוק להסדרת הביטחון בגופים ציבוריים#סעיף 21ב|או 21ב לחוק האמור}}, לפי העניין, לגבי המשרד או הגוף שמסר את המידע ולעניין צבא הגנה לישראל, בהתאם לתנאים ולסידורי הביטחון שייקבעו בהסכמה עם מי שהסמיך ראש המטה הכללי בצבא הגנה לישראל לעניין זה בפקודות הצבא כהגדרתן {{ח:חיצוני|חוק השיפוט הצבאי|בחוק השיפוט הצבאי, התשט״ו–1955}}.
{{ח:תתת|(4)}} לעניין עיון במידע, יקבע ראש המטה לביטחון לאומי את מגבלות התפוצה בתוך המטה לביטחון לאומי, בהסכמת הגוף שמסר את המידע; בהעדר הסכמה לעניין העיון במידע, תובא המחלוקת להכרעתו של ראש הממשלה.
{{ח:תתת|(5)}} בלי לגרוע מהוראות כל דין, עובד המטה לביטחון לאומי, בעבר או בהווה, לא ימסור מידע שהגיע אליו בתוקף תפקידו למי שאינו מוסמך לקבלו, אלא אם כן נדרש לכך כדין.
{{ח:תת|(ג)}} ראש הממשלה יקבע בתקנות או בכללים הוראות הנוגעות להעברת מידע למטה לביטחון לאומי בדבר פגישות, בענייני החוץ והביטחון, של שרים או מי מטעמם עם גורמים זרים, של ראש המטה הכללי של צבא הגנה לישראל וראשי הגופים הביטחוניים שראש הממשלה ממונה עליהם או מי מטעמם עם מקביליהם ושל גורמים ישראליים עם גורמים זרים; בחוק זה, ”כללים“ – הוראות בכתב שקבע ראש הממשלה ואינן טעונות פרסום ברשומות או פרסום פומבי אחר.

{{ח:סעיף|7|זימון ראש המטה לביטחון לאומי לישיבות}}
{{ח:ת}} ראש המטה לביטחון לאומי יוזמן, דרך קבע, לכל ישיבה של הממשלה, של ועדת השרים לענייני ביטחון לאומי ושל ועדת שרים אחרת או הרכב שרים אחר בענייני החוץ והביטחון; כן יוזמן ראש המטה לביטחון לאומי, דרך קבע, לכל דיון של ועדת ראשי השירותים החשאיים.

{{ח:סעיף|8|בעלי תפקידים אחרים במשרד ראש הממשלה – יחסי גומלין עם המטה לביטחון לאומי}}
{{ח:ת}} ראש הממשלה יקבע נהלים לעניין אופן הפעולה של המטה לביטחון לאומי בתוך משרד ראש הממשלה, לרבות לעניין יחסי הגומלין בין ראש המטה לביטחון לאומי לבין בעלי תפקידים אחרים במשרד ראש הממשלה; נהלים אלה אינם טעונים פרסום ברשומות או פרסום פומבי אחר.

{{ח:סעיף|9|יחידת סמך}}
{{ח:תת|(א)}} המטה לביטחון לאומי יהיה יחידת סמך במשרד ראש הממשלה.
{{ח:תת|(ב)}} על אף האמור {{ח:חיצוני|חוק שירות המדינה (מינויים)|בחוק המינויים}}, רשאי ראש הממשלה, לאחר התייעצות עם שר האוצר ועם נציב שירות המדינה, לקבוע בתקנות או בכללים הוראות אחרות מאלה החלות בשירות המדינה, לעניין ארגון וניהול כוח אדם במטה לביטחון לאומי, והכל בכפוף להוראות {{ח:חיצוני|חוק יסודות התקציב|חוק יסודות התקציב}}, ולהוראות חוק התקציב השנתי; נקבעו הוראות כאמור בכללים, יובאו לאישור ועדת החוץ והביטחון של הכנסת.

{{ח:סעיף|10|תקציב}}
{{ח:ת}} תקציב שנתי של המטה לביטחון לאומי ייקבע בסעיף תקציב נפרד בחוק התקציב השנתי; הממונה על סעיף תקציב זה, לעניין החוק האמור, יהיה ראש המטה לביטחון לאומי.

{{ח:סעיף|11|שמירת דינים}}
{{ח:ת}} אין בהוראות {{ח:פנימי|סעיף 1|סעיפים 1 עד 10}} כדי לגרוע מסמכות הנתונה לאחר לפי דין או מסמכות המוסד למודיעין ולתפקידים מיוחדים ומסמכות הוועדה לאנרגיה אטומית לפי דין או הוראת מינהל.

{{ח:סעיף|12|ביצוע ותקנות}}
{{ח:ת}} ראש הממשלה ממונה על ביצועו של חוק זה, והוא רשאי, באישור ועדת החוץ והביטחון של הכנסת, להתקין תקנות וכללים, לפי העניין, בכל הנוגע לביצועו.

{{ח:סעיף|13|}}
{{ח:ת}} {{ח:הערה|הנוסח שולב {{ח:חיצוני|חוק הממשלה|בחוק הממשלה, התשס״א–2001}}.}}

{{ח:סעיף|14|הוראות מעבר}}
{{ח:תת|(א)}} צוות הייעוץ לביטחון לאומי שהוקם ופעל כמועצה לביטחון לאומי לפי הוראות {{ח:חיצוני|חוק הממשלה#סעיף 7|סעיף 7 לחוק הממשלה, התשס״א–2001}}, כנוסחו ערב תחילתו של חוק זה, יראו אותו מיום תחילתו של חוק זה ואילך כמטה לביטחון לאומי לפי {{ח:פנימי|סעיף 1|סעיף 1}}, ויהיו מסורים לו כל התפקידים והסמכויות לפי חוק זה.
{{ח:תת|(ב)}} מי שכיהן כראש המועצה לביטחון לאומי בפועל ערב תחילתו של חוק זה, יראו אותו כראש המטה לביטחון לאומי עד למינוי ראש המטה לביטחון לאומי לפי הוראות {{ח:פנימי|סעיף 3|סעיף 3}}.

{{ח:חתימות|התקבל בכנסת ביום כ״ו בתמוז התשס״ח (29 ביולי 2008).}}
* '''אהוד אולמרט'''
ראש הממשלה
* '''שמעון פרס'''
נשיא המדינה
* '''דליה איציק'''
יושבת ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]